Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-04}}* etter påstanden. *2020-02*

**Press – Redd Barna Ungdom** er en norsk ungdomsorganisasjon som jobber mot strukturelle årsaker til at barns rettigheter brytes. Press er Redd Barnas ungdomsorganisasjon, men har eget organisasjonsnummer og er juridisk, økonomisk og politisk uavhengig av moderorganisasjonen. Isaac Elstad Røssnes ble valgt til leder på organisasjonens landsmøte våren 2022.

Press gir ut tidsskriftet Larm to ganger i året.

Formål
------

Ifølge organisasjonens vedtekter har Press – Redd Barna Ungdom som sin overordnede målsetting å arbeide for en verden der FNs barnekonvensjon blir overholdt i alle land. Organisasjonen påvirker lokale, nasjonale og internasjonale beslutningstakere til å gjennomføre tiltak og føre en politikk som er i samsvar med barnerettighetene. Organisasjonens slagord er: «Barns rettigheter brytes – ta det personlig!».

Historie
--------

Press – Redd Barna Ungdom ble grunnlagt 12. august 1995 av unge aktivister i Redd Barna. På landsmøtet i 1999 ble løsrivelse fra Redd Barna diskutert og vedtatt. Press har siden da vært en egen, medlemsstyrt ungdomsorganisasjon. På Landsmøtet i 2014 endret organisasjonen navn fra «PRESS - Redd Barna Ungdom» til «Press», og på Landsmøtet i 2018 til «Press - Redd Barna Ungdom».

Organisasjon
------------

Press – Redd Barna Ungdom er partipolitisk og religiøst uavhengig. Organisasjonens høyeste organ er landsmøtet, som arrangeres hvert år før 30. april. Mellom landsmøtene er det Press’ landsstyre som fatter politiske, organisatoriske og økonomiske vedtak på vegne av organisasjonen. Dette organet møtes minst fire ganger i året, og består av inntil 11 personer. Mellom landsstyremøtene står Sentralstyret og sekretariatet for organisasjonens daglige drift. I Sentralstyret sitter inntil åtte personer, som blir valgt på landsmøtet, mens sekretariatet består av fem stillinger (per 2020). Press har i 2018 ca. 24 lokallag. Alle mellom 13 og 25 år kan være medlemmer, og alle mellom 26 og 30 år kan være studentmedlemmer.

Gullbarbie-prisen
-----------------

Siden 2010 har Press – Redd Barna Ungdom årlig delt ut prisen Gullbarbie til de som får ungdommen til å føle seg verst, blant annet ved å vise uoppnåelige skjønnhetsidealer, og lager et bilde for ungdommer om at «alle» bør se slik ut.

Ledere
------

* 2008–2010: Kirsten Kolstad Kvalø
* 2012–2015: Andrea Sjøvoll
* 2015–2017: Karoline Steen Nylander
* 2017–2018: Øystein Kolstad Kvalø
* 2018–2020: Mina Vinje
* 2020–2022: Lea Mariero
* 2022–2023: Isaac Elstad Røssnes
* 2023-: Maja Enerhaug Egge

Referanser
----------

1. ↑   w2.brreg.no[Hentet fra Wikidata]
2. 1 2  Kjøllesdal, Bente (29. april 2022). «Press-leiaren ville invitert Toni Morrison på vegetar-ramen». *Framtida* **(engelsk)**. Besøkt 17. august 2022.
3. 1 2  Eikenes, Åsmund H. (3. mai 2017). «– Press skal alltid løfte fram viktige saker som angår barn». *Framtida* **(engelsk)**. Besøkt 5. august 2020. «Forrige veke vart Øystein Kolstad Kvalø valt som ny leiar i Press, ungdomsorganisasjonen til Redd Barna. Bodøværingen brenn for rettane til asylbarn og for unge si psykiske helse. (…) – Eg har alltid hatt gode førebilete, blant anna med ei søster som har vore leiar i Press (Kirsten Kolstad Kvalø, leiar frå 2008-10).»
4. ↑  Bakken, Birgitte Vågnes (10. mai 2023). «Ny leiar: Press-leiaren vil invitere Else på lasagne». *Framtida* **(norsk nynorsk)**. Besøkt 18. september 2023.

Eksterne lenker
---------------

* (no) Offisielt nettsted Rediger på Wikidata
* (no) Press – Redd Barna Ungdom på Twitter Rediger på Wikidata

* (no) Press – Redd Barna Ungdom på Facebook Rediger på Wikidata

* (no) Press – Redd Barna Ungdom på Instagram Rediger på Wikidata

* (no) Press – Redd Barna Ungdom på TikTok Rediger på Wikidata
* (no) Gullbarbie.no

|  |  |
| --- | --- |
| Oppslagsverk/autoritetsdata | Brønnøysundregistrene
 |